
Diabierna 12 di maart mainta, Prome Minister Evelyn Wever- 
Croes acompafia pa Minister di Finansa, Xiomara Maduro a 
bishita Scol Basico St Franciscus College den cuadro di Himno 
y Bandera. Manera ta costumber di Prome Minister desde cu 
el a drenta Parlamento, e ta bishita scolnan riba dianan di 
celebracionnan nacional pa mira con e scolnan ta preparando 
pa e bunita celebracionnan di nos pais. 


Manera ta conoci, e bishitanan aki no ta bay na manera mescos 
cu antes sino ta tene cuenta cu reglanan di Corona virus. 
Sinembargo, Prome Minister a cuminsa haci su recoridonan 
na scol manteniendo su mes na e reglanan di tanto DVG como 
esunnan di cada scol. 








“Nos mester bisa cu nos a keda sumamente impresiona di e 
manera cu St Franciscus College a prepara pa e celebracion 
di Himno y Bandera. E clasnan ta hopi anima y ta hopi informa 
y na altura di significacion nos himno, bandera y escudo. E 
juffrouwnan a haci un bunita trabou den informa nos muchanan. 
Nos a mira tambe e proyectonan di Klas 6 cu nan ta trahando di 
calamidadnan natural. Hopi bunita. Mi ta sumamente contento 
di mira con prepara nan ta pa dia di Himno y Bandera. Pabien 
Aruba riba dia di Himno y Bandera. Pabien docentenan, 
personal, mayornan y tur alumno di St Franciscus College”, 
Prome Minister a expresa cu orguyo. 

Prome Minister Evelyn Wever-Croes: 
Entrevista cu Lindy y Julisa riba Dia Internacional di Hende Muhe: 


TA DEN NOS MAN PA SIÑA PROTEHE NOS 
MES PA NO LAGA COSNAN NEGATIVO 
AFECTA NOS 


Mundialmente, hende muhe a bin ta tuma posicionnan clave 
y importante den tur area. Aki na Aruba, den e ultimo añanan 
por wordo mira y apresia mas y mas. Dia 8 di maart mundo ta 
duna reconocemento na hende muhe pa e lucha y logronan 
obteni den tur aspecto, entre otro den economia, cultura, 
politica y innovacion. E hende muhe Arubiano tambe dia pa 
dia ta progresando den tur aspecto, algun den stapnan grandi 
y otronan den stapnan menos grandi. Gobierno di Aruba ta 
reconoce e progreso di hende muhe na Aruba. Apesar cu 
ainda hopi biaha ta bin hopi critica negativo, e hende muhe tin 
e abilidad di protehe su mes pa no laga esakinan afecta nan. 





Riba Dia Internacional di Hende Muhe, Prome Minister Evelyn 
Wever-Croes a wordo entrevista pa dos dama potencial tambe 
den nos comunidad, Lindy y Julisa, den un programa special 
live di Hey, Girl, Hey, di Lindy Boutique y di Top Morning 
Show cu Julisa. For di e damanan aki, Prome Minister a haya 
e pregunta con e ta maneha cu critica negativo y hopi biaha 
hasta ofensivo. Riba esaki Prome Minister a contesta: 





*Pa prome, realisa cu riba e planeta aki ningun hende ta mes 
mescos. Pues no ta tur hende ta gusta e mesun cosnan. 
Semper tin hende cu no ta gusta algo cu bo bisa of haci, y cu 
no ta tur hende tin mesun bon manera pa expresa kico nan ta 
pensa of sinti di loke bo a bisa, haci, bisti etc. Pues semper, 
semper ta bay tin critica. Biba cu ne y scucha nan critica. 
Апаїза nan critica. Si e ta berdad of tin parti berdad, abo mes 
por dicidi si bo ta haci algo na dje den futuro. Dus realisa cu 
ЗЕМРЕК ta bay tin hendenan critico. 


Pa di dos, e grado di negativismo cu e otro hende expresa su 
mes di bo, si ta djis un “sweet remark' of un lastramento baho, 
по ta den bo man. Ta den nan man. Pero ta або ta dicidi si abo 
ta permiti e grado di bahesa ey, afecta bo si of no. Pues, abo 
mester siña protehe bo mes pa no laga e cosnan ey afecta bo. 
Pasobra nan lo sigui bin semper”. 





Esaki sigur ta un bon conseho di Prome Minister Evelyn Wever- 
Croes pa tur hende muhe na Aruba pa deal cu criticanan. 
Premier a elabora tambe riba su maneho di e crisis di Corona 
virus. 


Prome Minister a gradici Lindy y Julisa pa e entrevista hopi 
ameno y basta profundo. E entrevista aki рог wordo haya riba 
pagina di Facebook di Lindy Boutique y Top Morning Show- 
Julisa. 

Premier Evelyn Wever-Croes y Minister Xiomara Maduro a bishita 
St Franciscus College den cuadro di dia di Himno y Bandera 
Alumnonan hopi enthusiasma y preparando pa e dia grandi aki 

Premier Evelyn Wever-Croes y Minister Xiomara Maduro a bishita 
St Franciscus College den cuadro di dia di Himno y Bandera 
Alumnonan hopi enthusiasma y preparando pa e dia grandi aki 


DANKI NA CABESANTE, NA DOCENTENAN, Y ALUMNONAN 
MS | = ar 

MINISTER DI FINANSA, ASUNTONAN ECONOMICO Y CULTURA Е 


MINISTER XIOMARA MADURO 





Minister Xiomara Maduro di Economia ta informa: 
a А YUDA 1348 EMPRESA CHIKITO 
/ MEDIANO CU 5,4 MIYON FLORIN DEN 


FORMA DI 





4000 FLORIN PA E PROME 


KWARTAAL DI AÑA 2021 
Den aña 2020 a yuda cu 23,8 miyon florin 


Pasurpasae crisis di COVID19, Gobierno 
di Aruba ta ofrece yudansa financiero 
den forma di Sosten Financiero di 4000 
florin pa kwartaal na empresanan chikito 
y mediano cu tin 1 te cu 50 trahador. E 
meta di e Sosten Financiero ta pa yuda 
e empresanan cu ta mas afecta pa e 
crisis di COVID19 cu un fondo cu cual 
пап por cubri gastonan di operacion di e 
negoshi. Den e promer kwartaal di aña 
2021 Gobierno a yuda 1348 empresa 
chikito y mediano cu 5,4 miyon florin. 


DEN AÑA 2020 GOBIERNO A YUDA 
CU 23,8 MIYON FLORIN 

E yudansa di 4000 florin pa kwartaal ta 
wordo duna desde aña 2020 caba. Na 
mei 2522 empresa a wordo yuda pa un 
suma di 10,1 miyon florin. Na juli a yuda 
1607 empresa cu 6,4 miyon florin y na 
oktober a yuda 1822 empresa na balor 
di 7,3 miyon florin. Pues un suma total 
di 23,8 miyon a wordo duna pa Gobierno 
den aña 2020 pa asina yuda empresa 
chikito y mediano surpasa e pandemia. 


A BAHA GASTO Y SALARIO PA TA 
SOLIDARIO 

E yudansa financiero aki por a wordo 
duna danki na tur e gastonan cu a 
logra baha den Presupuesto di Pais 
Aruba pa 2020 y 2021. Banda di esaki 





tur hende cu a mustra solidaridad den МУ di Gobierno, a haci е yudansa акі na 
rebaho di nan salario, specialmente e empresa chikito y mediano posibel. 
empleado publico y e trahadornan di 





SOSTEN 


NA EMPRESA CHIKITO Y MEDIANO 


Gobierno a yuda 
chikito y mediano cu 


Den forma di 4000 mil florin pa 
e prome kwartaal di aña 2021. 


Q00 


XiomaraMaduro.com 


Diabierna 12 Maart 2021 





ж- 
= 





Comision Celebracion Dianan Nacional ta informa: 


NOS IDIOMA PAPIAMENTO COMO SIMBOLO 
NACIONAL DI NOS IDENTIDAD DEN NOS 
LUNA CULTURAL Y CELEBRACION NACIONAL 


Comision Celebracion Dianan Nacional (CCDN) bou auspicio 
di Ministerio di Cultura ta promoviendo nos lenga materno 
Papiamento hunto cu e slogan “Cultura nos tin cu bib'e”. 


Nos Idioma Papiamento y su Ortografia: 

Nos lenga materno Papiamento, hunto cu nos Himno, Bandera 
y Escudo ta forma parti di nos identidad. Papiamento ta un 
idioma crioyo. Esaki ta un idioma cu ta nace ora cu dos of mas 
grupo di hende, cu ta papia diferente lenga ta topa cu otro. Nan 
ta crea un idioma nobo pa por comunica cu otro. Si e idioma 
nobo aki bira lenga materno, nos ta yam'e un idioma crioyo. 
Papiamento ta e idioma materno na Aruba, Boneiro y Corsou. 
Como Papiamento no tabatin un ortografía defini den e prome 
siglo y mey di su existencia, tur hende tabata skirbi Papiamento 
manera nan tabata kere cu ta bon y no di acuerdo cu un of otro 
regla stipula. 


Dia 5 di mei 1976, Gobierno di Teritorio Insular di Aruba a 
instala un Comision di Ortografia pa formula y recomenda un 
forma di skirbi nos idioma Papiamento. Dia 13 di september 
1976 e comision a entrega su recomendacion na Gobierno di 
Aruba. Dia 30 di October 1976, Parlamento di Aruba a aproba 
unanimamente e ortografia recomenda pa e comision. Ascoge 
pa Aruba tin un Ortografia Etimologico. Ortografia Etimologico 
ta e forma di skirbi un palabra basa riba e palabra di origen. E 
Ortografia Fonologico bo ta skirbi tur letter of combinacion di 
letter cu ta zona igual, di e mesun forma. Na Boneiro y Corsou 
e ortografia ta esun Fonologico. 


Dia 21 di mei 2003, Gobierno di Aruba a acepta Papiamento 
como lenga oficial di Aruba banda di Hulandes. Esey kiermen 
cu carta oficial pa Gobierno por ser skirbi den Papiamento of 
na Hulandes. 


Na scol ta uza Papiamento den Enseñansa Preparatorio como 
tambe den Enseñansa Special. 

Na aña 2005 Papiamento a drenta Enseñansa Avansa como 
materia. Desde aña 2008 ta trahando riba e condicionnan pa 
introduci Papiamento tambe den Enseñansa Primario. Awe 
Aruba conoce Scol Multilengual cu Papiamento como idioma 
di instruccion. 


Cada aña CCDN hunto cu Seccion di Implementacion di 
Departamento di Cultura Aruba (DCA), Comision di Arte di 
Palabra, Fundacion Corector Aruba ta organisa e actividad di 
‘Poeta di Patria' cu a caba di tuma luga riba 9 di maart 2021 
den Cas di Cultura. Esaki ta un competencia di poema pa 
stimula e bon uzo di nos idioma y expresa amor pa Aruba y su 
cultura. Tur aña Aruba ta conoce su ganadonan. 





Poeta di 
Patria2021 

Sigur по por keda sin menciona cu Cultura {а Nos! Nos cultura, 
nos tin cu stim’e, bib'e, apreci'e, ехріоге, defend'e, expres'e 
y рготоуе. 


Aña pasa como actividad Poeta di Patria 2020 a ser cancela, 
e aña aki a keda publica e bukinan di Poeta di Patria 2020 y 
2021. E aña aki tambe tur scol preparatorio, primario y special 
lo a ricibi e publicacion ‘Mucha Crioyo М! Та’ den forma di un 
buki. Nos mester ta contento cu e desaroyo di nos Papiamento, 
ainda lo por mas. Hunto nos lo sigui logra y hunto nos cultura, 
nos mester bib'e. 


Ministerio di Cultura conhuntamente cu Departamento di 
Cultura Aruba, Comision Celebracion Dianan Nacional y 
Comision Organisado di Poeta di Patria ta hopi contento di por 
duna contribucion na nos dushi idioma Papiamento, un di nos 
simbolonan di identidad nacional. Danki na tur participantenan 
na Poeta di Patria 2020-2021 y pabien na nos ganadonan di 
aña aki. 

ILUSTRATIVO Y EDUCATIVO NA SCOLNAN 

ARUBA TAMBE TA PREPARA PA RATIFICACION 
DI E CONVENIO DI UNESCO 2001 


pa Proteccion di Herencia Cultural Sub-acuatico 

Gobierno Hulandes ta preparando e proceso parlamentario pa 
ratifica e convenio di UNESCO menciona си ta di 2001. Na 
Ingles e convenio yama “THE UNESCO 2001 CONVENTION 
ON THE PROTECTION OF THE UNDERWATER CULTURAL 
HERITAGE”. E convenio aki ta reconoce e importancia pa 
proteha herencia cultural bou y den awa mescos cu esun riba 
tera. Tur pais den Reino Hulandes a pidi pa e tratado aki conta 
pa nan tambe. Aruba a haci e peticion na juli 2019. Prepara 
pa ratifica ta encera trabounan riba tereno di legislacion y 
implementacion. Aruba tin dos grupo di trabou cu a ser instala 
na 2020 pa Minister encarga cu Cultura sra. Xiomara Maduro. 


Den e grupo di trabou pa legislacion tin representante di oficina 
di Ministro encarga cu Cultura. Recientemente Hulanda a 
contrata sr. Tim Timmers pa traha un rapport tocante e leynan 
relevante cu e paisnan Caribense Hulandes tin y recomenda 
cambionan. Sr. Timmers ta conoci cu e islanan di Caribe 
Hulandes. E ta asesora Aruba tambe riba e concepto di Ley di 
Maneho Maritimo. 


For di un encuentro entre e 6 islanan di Caribe Hulandes 
y Hulanda na januari 2020 a forma un grupo di trabou pa 
prepara e parti practico di implementacion di e convenio 2001 
di UNESCO. Pa Aruba ta participa di МАМА director interino 
Pancho Geerman, arkeologo Raymundo Dijkhoff y di LVV 


biologo marino Byron Boekhoudt. 


Pa medio di e plataforma digital “Loomio”, coordina pa e 
Servicio di Herencia Cultural na Hulanda, a haci sondeo den 
e lunanan cu a pasa riba e situacion actual na e 6 islanan riba 
e areanan cu e grupo di trabou a identifica como prioridad. 
E tres areanan ta Creacion di Capacidad, Intercambio di 
Conocimento y Coperacion y Engrandece Concientisacion. 


Pa evalua e resultadonan di e deliberacion riba Loomio y pa 
determina con ta sigui traha, diaranson 10 di maart ultimo e 
grupo di trabou di implementacion di e paisnan Caribense 
Hulandes y Hulanda a tene un encuentro virtual. Resultado ta 
indica cu e recursonan material, humano y monetario na tur 
isla ta tiki of nada. E importancia di sosten di tur gremio pa e 
proteccion di herencia cultural bou awa ta ser reconoci. 


Pa loke ta e forma cu lo sigui traha a palabra cu lo sigui uza 
Loomio como medio di comunicacion. Tambe lo forma gruponan 
di trabou cu lo concentra riba cierto aspecto specifico. Cada isla 
mester tin un coordinador. Pa Aruba e coordinador ta arkeologo 
Raymundo Dijkhoff. Como prioridad pa e siguiente lunanan a 
idenfica plan di campaña pa engrandece conscientisacion di 
kico herencia cultural sub-acuatico ta encera y kico su balor ta 
pa Aruba su cultura, historia y nos economia. 

Recientemente, den Cas di Cultura, a tuma lugar e evento 
‘Poeta di Patria caminda си poetanan a declama роетапап na 
nos Pais. Esaki tabata e di 8 biaha cu ta organisa e evento aki 
cual ta relaciona cu celebracion di nos Dia di Himno y Bandera. 
Un total di 14 poeta a declama poemanan expresando nan 
amor y sintimento pa nos patria stima. 


Е anochi a wordo habri pa Sra. Suzy Maduro kende tabata e MC 
di e anochi aki. Sr. Atan Lee a hiba palabra como e fundador di 
e evento aki, sigui pa minister di Cultura, Sra. Xiomara Maduro 
cu a duna un bunita discurso elogiando esnan participando 
y gradiciendo nan pa carga Aruba su cultura atraves di nan 
poemanan. E competencia tabata uno fuerte, di nivel halto 
y sigur tur 14 participante a sa di dedica bunita palabranan 
na nos dushi isla си а laga nos tur mas namora di nos pais. 
Na tercer lugar a keda Sergio Winterdal cu e poema titula “Mi 
Sanger cu a tabata un inspiracion di e indjannan di temponan 
aya. Na segundo lugar a keda Sr. Jhon Freddy Montoya cu 
su poema ‘Mas di Mil Motibo’, un poema си a expresa tur e 
motibonan cu ta haci Aruba asina maraviyoso. Y por ultimo, 
e prome lugar y ganador di 'Poeta di Patria' di 2021 a keda 
den persona di Sr. Frank Croes, cu e poema 'Nos Lenga' cual 
tabata un creacion di nos idioma pa comunica cu otro. 


Minister Sra. Xiomara Maduro kier a gradici Comision 
Celebracion Dianan Nacional, Departamento di Cultura Aruba 
y e comision di Poeta di Patria 2021 pa a organisa un biaha 
mas e tremendo evento aki y tambe e cuerpo di hurado cu 
tabata tin un tarea dificil pa saca e finalistanan y ganador. Un 
danki special na tur esnan cu a participa y си a demostra nan 
amor pa nos Pais pa medio di nan inspiracion. 

Continuacion MINISTER DI CULTURA XIOMARA MADURO TABATA РВЕЅЕМТЕ.... 





ж 
том 





MINISTER GLENBERT F. CROES 


Sociaal Crisis Plan: 

VIOLENCIA DOMESTICO TAMBE TA AFECTA 
NOS MUCHANAN 


Violencia domestico ta ora cu den un famia tin conflicto entre 
pareha. Violencia domestico ta e comportacion abusivo y 
violento den un relacion cu ta wordo causa door di un pareha pa 
haya of mantene control y poder riba e otro pareha. Violencia 
domestico por ta abuso verbal, fisico, sexual of psicologico y 
por pasa entre pareha heterosexual y tambe homosexual. 


Un mayor of un cuidado di mucha cu ta den un relacion abusivo 
por pensa cu e violencia no ta afecta e muchanan den famia. 
Pero echo ta cu hasta si e muchanan no ta wak e actonan di 
violencia aki, nan ta wordo afecta pa e conflicto den famia. 
Un mucha por desaroya problemanan serio emocional y di 
conducta. Lamentablemente, e problemanan aki hopi biaha 
no ta wordo reconoci pa nan mayor of cuidadonan y esaki ta 
resulta cu e mucha no ta haya e ayudo psicologico cu e tin 
mester. 


Ora ta trata di violencia domestico entre pareha, hopi biaha ta 
trata tambe di abuso di mucha. E mucha por wordo haci daño 
accidentalmente pero tambe intencionalmente. Pesey ora ta 
trata di caso di violencia domestico semper mester pensa ariba 
е bienestar y e siguridad di e muchanan den e cas. 


Con pa señala violencia domestico? 

Pa bo por yuda un mucha cu ta biba den un cas cu conflicto 
ta importante pa reconoce cierto señalnan. E señalnan aki por 
ta varios y ta diferencia ра cada mucha su situacion specifico. 
E ta importante pa semper tene cuenta cu tin e posibilidad cu 
e señalnan aki no semper ta duna indicacion cu tin violencia 
domestico andando y cu esakinan por a wordo causa door di 
otro motibonan. Pa es motibo semper mester keda alerto y no 
keda keto pa busca ayudo of conseho di nos profesionalnan. 
Paso cu e accion corecto bo por salba un bida. 


Señalnan di violencia domestico den muchanan chikito: 


. E mucha tin hopi ansiedad of un aumento di miedo 
. E mucha ta desaroya depresion 
. E mucha ta perde interes den scol, amigonan of cosnan 


cu e ta gusta haci 


. E mucha tin problema cu drumi, ta haya mal soño of ta 
pishi cama frecuente 

. E mucha ta agresivo 

. E mucha tin hopi rabia den su curpa 

. E mucha ta pasa hopi mas tempo su so 

. E mucha ta bringa na cas of na scol 

. E mucha ta “bully” otro mucha of ta bira victima di 
“bullying” 

. E mucha su apetit ta cambia completo 


Señalnan di violencia domestico den hobennan: 

Ta cuminsa uza droga of alcohol 

Ta falta hopi scol of ta “spijbel” 

Ta cambia di grupo di amigo, cu mal influencia 

Ta desaroya un akititud rebelde y ofensivo 

Ta cay atras den lesnan na scol y su puntonan ta baha 
Ta retene su mes socialmente di su amigonan 

Ta desaroya depresion of tin hopi ansiedad 

Ta perde interes den scol, amigonan of cosnan cu e ta 
gusta haci 


Violencia domestico por sosode cu cualkier persona y hopi 
biaha e berguensa personal of pa famia ta stroba un persona 
pa busca ayudo. Pero nos mester corda cu si un conflicto entre 
pareha desaroya den violencia domestico, si no busca e ayudo 
necesario e no ta bay stop. 


Si bo ta un victima of conoce un persona cu ta pasando den 
violencia domestico y mester di ayudo por fabor tuma contacto 
cu Fundacion Contra Violencia Relacional (FCVR) na 567- 
1670. Ora bo ta sospecha abuso di menor tuma contacto cu 
Bureau Sostenemi na 588-1010 pa conseho y ayudo. Si bo 
ta den un situacion di emergencia y bo ta sinti cu bo bida di 
bo yiunan ta na peliger yama Polis na 100. Actua mesora, no 
keda keto! 


Pa haya sa mas tocante abusi di menor bishita nos website 
www.scparuba.com. “Е bienestar y siguridad di nos muchanan 
ta e responsabilidad di nos tur” - Sociaal Crisis Plan. 

Gabinete Hulandes ta asigna Є 15,2 mion mas ра e programa 
di yudansa den forma di cuminda na Aruba, Corsou y Sint 
Maarten. Desde e pandemia di COVID-19 y pa motibo cu 
turismo a cay afo, e habitantenan riba e tres islanan ta 






experenciando retonan grandi. E problematica di pobresa a 
aumenta considerablemente riba e islanan. 


Secretario di estado Raymond Knops: “Punto di salida di 
gabinete tabata semper, cu Hulanda no ta laga e personanan 
mas vulnerable na caya. Durante mi ultimo bishita di trabao, 
ті а experencia con penoso e situacion ta na sierto parti den 
nos Reino. Ta di gran importancia pa continua cu e programa 
di yudansa den forma di cuminda e periodo benidero tambe.” 


Desde mei 2020, gabinete Hulandes a pone placa disponibel 
pa yudansa den forma di cuminda na Aruba, Corsou y Sint 
Maarten. Na e momentonan aki іа yudando total, mas of menos 
80.000 persona cu yudansa den forma di cuminda, ku Hulanda 
ta haci posibel. 


Cruz Cora ta coordina e programa di yudansa den forma di 
cuminda. Pero ta trahando duro tambe pa bay over riba un 
forma mas structural di e programa, bou di responsabilidad 
di e tres paisnan. Cu e medionan aki, yudansa den forma di 
cuminda ta garantisa te prome di juli 2021. 











www.arubacovidl9.org/vacuna 


Фа 

E vacuna ta efectivo di 


E sistema inmunologico di cada persona ta un tiki diferente, 
pero mirando cu e vacuna di Pfizer ta 95% efectivo, exper- 


tonan ta sigura cu 95% di es cu a vacuna lo ta proteha of lo 
por infecta sin presenta sintoma, pasobra su sistema ta 
elimina e virus hopi lihe. E otro 5% lo por contagia y bira 
malo, pero cu un probabilidad hopi abou cu mester bay 
hospital. E vacunacion no ta evita e infeccionnan 100%, 
pero sigur e ta duna e organismo humano un bentaha 
grandi pa combati e coronavirus. 

Gobierno di Aruba: 


СОММЕМОВАСІОМ Y PROGRAMA SPECIAL 


‘Pa nos recupera, nos mester sigui recorda’ 
Diasabra 13 di maart, 2021 for di бог di atardi 


Riba un diabierna, 13 di maart, 2020, Gobierno Aruba a afirma 
cu Corona Virus a drenta Aruba. Algo cu sigur tawata inevitable 
pa tanto nos pais como pa mundo henter. Cu entrada di Covid 
Aruba a conoce un desaroyo nobo, un crisis nobo pa nos pais, 
un crisis sin precendencia. Gobierno di Aruba mester a tuma 
medidanan di precuacion riba salud y tambe pa mantene nos 
pueblo bon informa y protegi y contene e virus miho cu tawata 
por. Nos pueblo a sa di coopera pa asina e virus no plama y 
bira mas devastador. 


Awe, nos ta mira tras riba un aña cu nos pueblo ta den e 
pandemia aki. Un aña cu mundo henter a realisa cu e normal 
cu nos tawata conoce a wordo altera dia pa dia. Un aña di 
frustracion, dolor, perdida di entrada y tristeza pa hopi famia cu 
a perde nan ser keri na e virus aki. Un tristesa cu nos pueblo 
a sinti cu cada ciudadano di nos pais cu a fayece. Tambe, 
un aña na unda nos pueblo a uni den solidaridad pa brinda 


yudansa na esnan cu mas tawata tin mester. 


Gobierno di Aruba, riba e fecha aki, ta organisa un acto di 
conmemoracion especialmente pa recorda tur esnan cu a 
fayece cu e virus. Despues di esaki, lo sigui un programa 
special di informacion y oracion pa recorda un aña di Covid na 
Aruba. ‘Pa nos recupera, nos mester sigui recorda’. Esaki lo 
wordo pasa live via Facebook di Gabinete Wever-Croes y na 
nos canalnan di television. Sintonisa e programa special aki 
diasabra 13 di maart, 2021 for di бог di atardi. 


Durante henter dia, banderanan di Aruba lo ta na halfstok y 
Gobierno di Aruba ta invita pueblo di Aruba pa e dia aki, laga e 
bandera di nos Aruba dushi tera bula na halfstok como muestra 
di aprecio y sosten na famianan cu a pasa door di e tristesa aki 
y conmemora esnan cu a perde e bataya. 


UNI CU NOS DEN UN PROGRAMA SPECIAL. 


PA NOS RECUPERA 
NOS MESTER SIGUI RECORDA 


ОМ AÑA DEN PANDEMIA 


DIASABRA 
13 DI MAART, 2021 


6:00 PM 

Departamento di Salud Publico: 


UPDATE 12 DI MAART 2021 


Segun resumen di awe 35 persona a recupera, a registra un total di 48 caso nobo di Covid-19, di cual 11 ta no- 
residente. E cantidad total di testnan ehecuta ayera na e diferente localidadnan na Aruba, entre otro laboratorio di 
hospital, laboratorionan priva y aeropuerto ta 702 test. ‘Postivity rate’ entre nos residentenan ta 18%. 


Casonan activo pa awe ta 234, cantidad di fayecido relaciona cu Covid-19 ta 77. 


Hospital ta informa cu tin un total di 25 persona interna di cual 8 ta den Cuido Intensivo y 17 riba unidad general di 


covid. Edad promedio di esnan ingresa pa extra cuido ta 63 айа. 





We ARUBA COVID-19 









NO-RESIDENTE 





RESIDENTE 


Casonan Nobo 48 37 11 
Activo 234 199 35 
Recupera 8009 7527 482 
Positivo 8320 7802 518 
Negativo 103525 = 5 





Getest 112135 = = 


Morto 77 76 1 











т 
NDE Diabierna 12 Maart 2021 











GABINETE WEVER-CROES 


ISLA ONLINE 








